Villafranca (Castellón)

:*Pa atros emplegos de lo toponimo *'Villafranca** se veiga **Villafranca (desambigación)**.''

  
**Villafranca** (''Villafranca del Cid'' oficialment en [[Idioma castellano|castellano]]) ye un [[municipio]] de lo [[País Valenciano]] que se troba en la [[Comarcas d'o País Valenciano|comarca]] de l'[[Alto Mayestrato]]. La suya [[Población humana|población]] ye de 2.227 habitants ([[2018]]), en una [[superficie]] de 93,80 [[km²]] con una [[densidat de población]] de 24,17 hab/km².

== Cheografía ==

Lo municipio de Villafranca se troba situau en la muga occidental de la [[provincia de Castellón]], a 82 [[km]] de [[distancia]] de la [[Castellón de la Plana|capital]]. Lo lugar ye en un plano alto a 1.125 [[metro|m]], manimenos la resta de lo [[termin municipal]] ye muito accidentada y destacan entre las prencipals alturas [[Montlat]] (1.643 m en lo termin de Villafranca y 1.655 en lo de Mosqueruela), lo [[tozal del Mas de Coder]] (1.467 m), lo [[tozal del Mas d'Altava]] (1.426 m), lo [[tozal del Mas de la Tosca de Dalt]] (1.379 m), lo [[tozal d'Arriello]] (1.314 m y con nombre [[Idioma aragonés|aragonés]] derivau de l'apelliu toponimico que prene nombre de [[Riello]]) y el [[canto d'el Picayo]] (1.305 m). En la parte mes baixa de lo termin se troba lo [[río Seco (cuenca de Millars)|río Seco]] u ''Montlleó'' a 710 m sobre lo [[nibel de la mar]]. Los puntos mes altos son de [[piedra calsinera]] que a vegadas s'ha [[Erosión|erosionau]] dando formas curiosas como en lo parache de ''Les Coves del Forcall''.
 
=== Mugas ===
Lo suyo [[termin municipal]] muga con [[Lo Portiel]], con [[Castellfort]], con [[Aras (Castellón)|Aras]], [[Benazal]], [[Vistabella (Castellón)|Vistabella]], [[Mosqueruela]] y [[La Iglesuela]].



== Historia ==

La fundación de lo lugar se produció lo [[7 de febrero]] de [[1239]] en la zona dita huei ''Pobla de Sant Miguel''. Lo fundador estió [[Blasco d'Alagón]], que Villafranca lo deciba en [[latín medieval]] como ''Rivus Truitarum'' u ''Rivo de las Truytas''. Lo [[puent]] [[Arte gotico|gotico]] que cruza lo [[río de las Truitas]] estió lo que [[Chaime I d'Aragón|Chaime I]] emplegó pa entrar ta tierras valencianas la primera vegada, seguntes lo "''[[Llibre dels Feyts]]''".

Cambió lo nombre pa expresar que yera una ''villa'' (no dependient de [[Moriella]]) y ''franca'', libre, que dependeba dreitament de lo rei.
 
Dimpués de perteneixer a la [[Casa d'Alagón]], a la d'Anglesola y de tornar ta la Casa d'Alagón s'incorporó a los ''Térmens Generals del Castell de Morella'' lo [[14 de mayo]] de [[1303]]. Lo [[27 d'aviento]] los villafranquins se rebeloron contra las decisions de los churaus morellans, empecipiando una luita por la suya independencia de Moriella que duró cuatro sieglos.

Tamién i heba disputas territorials por lo [[Castiello del Mallo]] y la pedanía-santuario de [[la Estrella]], entre [[1335]] y [[1340]].
 
== Toponimia ==
Lo primer nombre que ha teniu ha estau **Río de las Truitas** u ''Riu de les Truites'', nombre que conserva l'actual ''[[Río de las Truitas|Riu de les Truites]]'' entre los [[termins municipals]] de [[La Iglesuela]] y Villafranca. Lo nombre orichinal lo cambioron por ''Vilafranca'' en [[Idioma catalán|catalán]] y ''Villafranca'' en [[Idioma aragonés|aragonés]] u [[Idioma castellano|castellano]].

Por muitos anyos s'ha emplegau pa Villafranca nombres historicament incorrectos. La que s'ha visto mas a sobén ye **Villafranca del Cid** u ''Vilafranca del Cid''. S'emplegó por primera vegada en [[1749]] y se cheneralizó en la epoca d'[[Isabel II d'Espanya|Isabel II]]. Con este nombre no se prebaba de chustificar la presencia de la palabra ''Cid'' como tributo a lo famoso mercenario [[Rodrigo Díaz de Vivar]], que morió 140 anyos antes de la fundación de lo lugar, se prebaba d'adaptar la palabra [[Idioma arabe|arabe]] ''Zeit'' que seguntes esta teoría emplegarían los habitadors de lo lugar pa referir-se a [[Blasco d'Alagón]]. Esta explicación no tien base historica.

Unatra denominación incorrecta ye la de ''Villafranca del Maestrazgo'' u **Vilafranca del Maestrat**, probable invención de [[Sanchis Guarner]] en [[1950]] y que no tien sentiu porque se creyó franca (libre) y no podeba depender de los [[Templers]], ni de los suyos succesors de [[Orden de Montesa|Montesa]]. Villafranca ha perteneixiu historicament a [[Los Puertos de Moriella]] dica que la Cheneralidat Valenciana lo mete en la [[comarcas d'o País Valenciano|comarca]] de l'[[Alto Mayestrato]].
 
La denominación correcta ye, por tanto, **Villafranca** u **Vilafranca''', sin apelativos ni castellano ni en catalán.

## Demografía

## Vinclos externos

*  Pachina web municipal.